आज के जमाने में रिश्तों को लेकर जो कन्फ्यूजन चल रहा है उसे मोन्जॉय ने इस फिल्म में दिखाने की कोशिश की है. स्त्री—पुरुष के रिश्तों की गहराई, भावनात्मक सम्बन्ध, प्रेम, मिलन व जुदाई को मोन्जॉय ने बहुत करीब से समझने की कोशिश की है. उसी अनुभव को वे रुपहले परदे पर दिखाने जा रहे हैं. अब तक मोन्जॉय अनेक देशों का भ्रमण कर चुके हैं और यूरोप में कुछ साल रहते हुए देश—विदेश की स्त्री पुरुष की मानसिक स्थिति को गंभीरता से परखते रहे. उन्होंने यह भी देखा कि मॉडर्न युवा में शादी ब्याह को लेकर इंसिक्युरिटी फिलिंग है जिसके कारण युवा लिव—इन रिलेशनशिप को ज्यादा महत्व देने लगे हैं. लिव—इन में लड़कियां समाज में प्रत्यक्ष रहना चाहती है लेकिन लड़के इस रिश्ते को छुपाना पसंद करते हैं. चूँकि उनकी संगीत और लेखन में गहरी रूचि है और फिल्मी परिवार से भी सम्बन्ध रखते हैं इसीलिए उन्होंने मॉडर्न रिश्तों पर आधारित फिल्म बनाने की सोची. देखते हैं उनके प्रयास कितना रंग लाते हैं.